text: Tað er bæði ein kjøtugur, men eisini ein eitt sindur ófrættakendur og óunniligur dámur yvir Müllers Pakkhúsi í hesum døgum.
text: #000002
text: Bæði tey, ið hava verið í einum hjalli, og tey, ið hava sæð heimskendu sjónvarpsrøðina "Dexter", fara at kenna seg aftur í serliga huglagnum, tá ið framsýningin "Kjøt" hjá Heiðriki á Heygum letur upp í morgin klokkan 15.
text: #000003
text: Framsýningin "Kjøt" er samansett av níggju stórum vatnlitsmálningum, har Heiðrikur á Heygum hugleiðir um kjøt, og hvussu vit royna at skilja kjøtið frá djórinum.
text: #000004
text: "Í flestu londum verða djór dripin og slaktað handan stongdar dyr. Vit skræða skinnið av teimum og skifta tað út við glampandi plasti. Reinsa kjøtið, so tað sær snotiligt út og er uttan blóð, so tað ikki vekir nakað samvitskubit, tá ið vit síggja tað í søludiskunum. Men er tað seyða-, apu- ella menniskjakjøt? Hvat er munurin? Tað er alt kjøt." (Heiðrikur á Heygum)
text: #000006
text: "Eg havi gjørt málningarnar so stórar, so fólk fáa myndaevnini tætt upp á lívið, sum eitt slag í høvdið." (Heiðrikur á Heygum)
text: #000007
text: "Innvølur er øgiliga andskræmiligur og vakur samstundis." (Heiðrikur á Heygum)
text: #000008
text: "Tað eru nógvir mótsetningar í hesum, tí samstundis sum nógv kjøt sær eitt sindur vemmiligt út, so eta vit tað eisini." (Heiðrikur á Heygum)
text: #000009
text: "Hóast seyðarhøvd og innvølur eru vøkur á at líta, so forðar tann sannroynd, at vit vita hvat tað er, okkum í at njóta vakurleikan. Tað royni eg eisini at fáa fram við hesi framsýningini." (Heiðrikur á Heygum)
text: #000010
text: Málningurin av vakumpakkaða seyðarhøvdinum er longu seldur.
text: #000011
text: "Nógv stórbýarfólk eru í dag kliniskt avskorin frá slakti og øllum tí, ið er samanvovið við at eta kjøt. Tey ána ikki, hvar kjøtið kemur frá." (Heiðrik á Heygum)
text: #000012